सम्मेलन में 51 जोड़े बने हमसफर
शेखावाटीमेघवंश समाज का तृतीय निशुल्क सामूहिक विवाह सम्मेलन शुक्रवार को मोदी हाई स्कूल के खेल मैदान पर संपन्न हुआ। जिसमें 51 जोड़े परिणय सूत्र में बंधे।
सुबह नो बजे श्याम मंदिर स्थित दुर्गा महोत्सव स्थल पर सामूहिक दूल्हों की बारात पहुंची। यहां से शाही लवाजमे के साथ सामूहिक निकासी निकाली गई। निकासी शहर के प्रमुख मार्गों से होती हुई विवाह स्थल पहुंची। जहां विवाह के नेकचार के बाद फैरों की रस्म अदा की गई। सम्मेलन में वर-वधु पक्ष के सैकड़ों लोग शामिल हुए। प्रत्येक जोड़े को मंच पर अतिथियों ने आशिर्वाद दिया। शाम को बेटियों को सामूहिक विदाई दी गई।
शाहीलवाजमे से निकली निकासी: सामूहिकदूल्हों की निकासी शाही लवाजमे के साथ निकाली गई। जिसमें राजस्थानी वेशभूषा में कलाकार नृत्य करते चल रहे थे। वहीं घोड़े, हाथी, बग्घी आकर्षण के केन्द्र रहें। निकासी देखने शहर उमड़ा। इस दौरान जाम की स्थिति बनी रही। दूल्हों की सामूहिक निकासी कपिल मंडी, खेतड़ी मोड़ होते हुए विवाह स्थल पहुंची। विवाह सम्मेलन में बड़ी संख्या में संत समाज के लोग भी शामिल हुए।
मेघवंश समाज के सामूहिक विवाह सम्मेलन में वर-वधु पक्ष के रिश्तेदारों के अलावा बड़ी संख्या में शहर के लोग भी शामिल हुए। महिलाओं की भीड़ जुटी। अधिक भीड़ के चलते शहर में कई बार जाम की स्थिति बनी। लेकिन पुलिस की माकूल व्यवस्था होने के कारण लोगों को परेशानी नहीं हुई। सम्मेलन में स्काउटों ने भी व्यवस्था की जिम्मेदारी संभाल रखी थी।
इन्होंनेदिया आर्थिक सहयोग: शेखावाटीमेघवंश समाज के सामूहिक विवाह समारोह के संयोजक डॉ रणजीतसिंह मेहरानियां ने बताया की विधायक प्रेमसिंह बाजौर ने सम्मेलन के लिए दो लाख 51 हजार का आर्थिक सहयोग की घोषणा की। इसके अलावा विवाह समिति कार्यालय के लिए जमीन खरीदने के लिए 15 लाख निर्माण कार्य में सहयोग का भरोसा दिलाया। एक लाख 51 हजार भौड़की निवासी राकेश कुमार, 61 हजार महेश कल्याण, 51 हजार सीआर रायपुरिया आर्थिक सहयोग दिया। सक्सेस इंस्टीट्यूट के नरेन्द्रसिंह शेखावत ने सम्मेलन के 51 जोड़ो को चांदी के सिक्के भेंट किए।
सांसद सुमेधानंद सरस्वती ने कहा है की सामूहिक विवाह वर्तमान समय की जरूरत है। इससे गरीब तबके के लोगों को संबल मिलता है। खुशी की बात है की अब बड़े लोग भी सामूहिक विवाह में शामिल होने लगे है। विधायक प्रेमसिंह बाजौर ने ऐसे सम्मेलन आयोजित करने के लिए मेघवाल समाज की प्रशंसा की। उन्होंनें कहा की दूसरे समाज के लोग भी इनसे सीखे। रामगंज मंडी की विधायक चंद्रकांता मेघवाल ने सामूहिक विवाह में बेटियों की शादी करने वाली मातृत्व शक्ति की सराहना की। सम्मेलन में खडेला विधायक बंशीधर बाजिया, बीकानेर के खाजूवाला विधायक डॉ विश्वनाथ मेघवाल, आरटीओ भजनलाल रोलन, सूरत के कस्टम अधीक्षक डीआर रैवाला सहित बड़ी संख्या में लोग मौजूद थे।
नीमकाथाना. मोदी हाई स्कूल में शेखावाटी मेघवंश समाज का तृतीय सामूहिक विवाह सम्मेलन में मंच पर वर माला पहनाते हुए तथा परिणय सूत्र में बंधा विकलांग जोड़ा
hne_Deva hin_Deva hin_Deva hin_Deva hin_Deva hin_Deva hin_Deva hin_Deva